dupp
Store norske leksikon,Teknologi og industri,Fiskeri og havbruk,Fritidsfiske,Fiskeutstyr og -metoder
Dupp er en gjenstand av kork, plast eller lignende som flyter på vannflaten, festet til fiskesnøre på stang.
Først og fremst benyttet ved meitefiske («duppmeite»), men kan også brukes under fiske med fluer. Benyttes under fiske etter en rekke arter både i ferskvann (som abbor og ørret) og i sjøen (makrell, berggylt). Duppen skal varsle fiskeren om at fisken biter, og holder agnet klar av bunnen.I fluefiske er en såkalt «nappindikator» ekvivalenten til dupp. Denne er som regel laget av plast eller gummi, og klistres/knytes på fortommen, men også ulldotter er populært å bruke. Les mer i Store norske leksikon meite agn